section_heading: Karakteristike radara
paragraph_text: Avion na krovu ima postavljenu radarsku antenu težine 900 kg i dužine 9 metara. Riječ je o Erieye radaru kojeg proizvodi Ericsson. Od klasičnih radarskih antena se razlikuje po tome što je fiksna te se ne može rotirati (u odnosu na radare okruglog oblika). Njegova radarska frekvencija iznosi od dva do četiri GHz. Radar u misiji protiv borbenog aviona može pokriti područje od 250 km a u neborbenim misijama do 450 km. Osim na krov aviona, Erieye se može postaviti i na vojne brodove.